**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnom natječaju "DJ Superstar".**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe sponzora (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom Natječaju "DJ Superstar“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Enter Zagreb.

**Članak 4.**

Igra se realizira od četvrtka 18. srpnja do petka 2. kolovoza 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da tražimo najveće fanove Martina Garrixa u Hrvatskoj. Slušatelji nam se trebaju prijaviti od 18. do 28. srpnja 2019. godine putem obrasca na web stranici Entera Zagreb ([www.enter.hr](http://www.enter.hr)) s pričom/fotografijom/videom koji dokazuju da su baš oni najveći fanovi. Nakon tjedan dana prijava, komisija Entera odabrat će 3 finalista.

Od 29. srpnja do 2. kolovoza 2019. ekipa Entera s kartonskim Garrixom pokucat će na vrata svakog finalista. Da bi osvojili nezaboravno iskustvo, trebaju biti kod kuće i sami nam otvoriti vrata. Istovremeno će se upaliti live stream i snimati otvaranje vrata. Ako nikog ne zateknemo kod kuće ili nam vrata otvori netko drugi, nagrada se prebacuje na sljedećeg finalista, odnosno udvostručuje se. U slučaju da 3. finalist ne otvori vrata, komisija Entera od preostalih prijava bira još jednog finalista i tako dok ne dobijemo 3. dobitnika.

Nagrada se sastoji od 1.500 kn + Axe poklon paket + 2 ulaznice za Sziget festival od 7 - 13.8.2019. u Budimpešti. Dijelimo ukupno 3 nagrade.

**Članak 8.**

Tročlanu komisiju čine:

1. Alex Milinković

2. Bruna Stefanović

3. Marko Bijelić

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Prijava uvredljivog, vulgarnog ili bilo kakvog drugog spornog sadržaja (poput primjerice promicanja nasilja nad ljudima i/ili životinja) neće biti uzeta u razmatranje.

**Članak 9.**

Nagradni fond iznosi 4.500,00kn (četiritisućepetstokuna) a sastoji se od 3 potrošačke kartice pojedinačne vrijednosti od 1.500,00kn koje nisu zamjenjive za novac, te 3 Axe poklon paketa i 6 ulaznica za koncert.

Nakon završetka Igre, Priređivač će organizirati uručenje nagrade dobitniku, na način da se maksimalno zadovolje osnovni ciljevi provođenja Natječaja. Ukoliko se ustanovi da je dobitnik u toku nagradnog natječaja ili naknadno kršio pravila Natječaja, Priređivač ima pravo oduzeti nagradu dobitniku.

**Članak 10.**

Nagrada se dobitniku isporučuje uz predočenje zakonski valjanog identifikacijskog dokumenta koji je, po podacima, identičan podacima koje je natjecatelj naveo u prijavi. Nagradu (ulaznice i poklon paket) nije moguće zamijeniti za novčanu naknadu. Preuzimanje finalnih nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača igre prema dobitniku.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu dobitnika.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Svojim sudjelovanjem u Natječaju i slanjem svojih prijava, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika Natječaja  pri dodjeli nagrade
* Objava dobitnika Natječaja u programu radija Enter Zagreb
* Objava dobitnika na društvenim mrežama i web stranici Entera Zagreb sa svrhom promocije i realizacije Natječaja

Pravna osnova obrade je privola ispitanika, a kategorije osobnih podataka koje se prikupljaju su:  identifikacijski podaci (ime, prezime, broj mobitela, audio i video materijali natjecatelja).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će u arhivi Voditelja obrade godinu dana nakon realizacije Natječaja i nakon toga će biti obrisani.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@mediatower.hr](mailto:sluzbenik@mediatower.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradnu igru izjavljujete da ste punoljetni i da ste u mogućnosti dati suglasnost za obradu osobnih podataka.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 16.07.2019.

ENTER ZAGREB d.o.o.

Dario Antunović, direktor